ขอสอบถามคุณหน่อยนะคะ ทำหมันมาเกือบ 3ปีแล้วค่ะแต่ว่าประจำเดือนมานับครั้งได้เลย ปีนึงมาไม่เกิน3เดือน อย่างปี2561นี้จะสิ้ยปีแล้วประจำเดือนมาเดือยเดียวเองค่ะ มา7วันเยอะพอสมควร แบบนี้ผิดปกติไหมคะ ทำหมันตอนผ่าคลอดน้องค่ะหมันแบบตัดเพราะว่าผ่ามา3ท้องแล้วค่ะ
สวัสดีค่ะ การที่ใน 1 ปี ประจำเดือนมาเพียง 2-3 ครั้ง อาจเกิดจาก1. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่(PCOS)โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3.มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีพังผืดเกิดขึ้นในมดลูก จากการเคยมีมดลูกอักเสบ หรือเคยแท้งแล้วได้รับการขูดมดลูก5. รังไข่เสื่อมก่อนกำหนด หรือเข้าสู่วัยหมดประจำเดือน แต่จะพบในผู้หญิงอายุ 40 ปีขึ้นไป6. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นเนื่องจากนานหลายเดือนจึงจะมีประจำเดือนสักครั้ง ถือว่าผิดปกติ แนะนำควรไปพบแพทย์เพื่อตรวจหาสาเหตุค่ะ หากไม่ได้เกิดจากโรคทางกายต่างๆ แต่เกิดจากการผลิตฮอร์โมนของรังไข่ผิดปกติ แพทย์อาจให้ยาปรับฮอร์โมนมาทาน เพื่อให้ประจำเดือนมาเป็นปกติค่ะ